Борис Младенов-Young
Когато бях по-млад, с един замах…

chitanka.info

Хитър Петър

Когато бях по-млад, с един замах

убивах наведнъж седем мухи,

а днес със седем удара дори

нито една да смажа не успях.

Дали не са порода нова те,

с мутирал за самоотбрана, ген?!

Или от ярко слънце заслепен,

сенилна жертва станах на перде?!

Загубих взора остър на орел,

но нямам явно и прецизността,

с която моята ръка целта

улучваше с един замах умел.

Това с мухите, друже, е майтап,

но другото не е — „ловец“ съм слаб!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.